Kamakura
Kamakura (jap. 鎌倉市 = Kamakura-shi) – miestas Japonijoje, Honšiu salos pietryčiuose, Kanagavos prefektūroje. Čia gyvena apie 173,6 tūkst. gyventojų. Mašinų ir įrengimų gamybos pramonė, kino industrija. Plėtojami tradiciniai amatai, suvenyrų gamyba. Turizmas. Veikia nacionalinių vertybių muziejus. Miestas kartais laikomas de facto buvusia Japonijos sostine, kadangi čia Kamakuros laikotarpiu buvo įsikūrę regentas ir šiogūnatas. Mieste yra XIII a. didžiulė Budos skulptūra, VIII–XIII a. budistinės šventyklos ir vienuolynai.